Σπαγγέτι με ντοματίνια και σαρδέλες
Μια ωραία θαλασσινή μακαρονάδα, με σαρδέλες από κονσέρβα, έτοιμη στο πι και φι!
1 πακέτο (500 γρ.) σπαγκέτι, 40 ml ελαιόλαδο, 1 ξερό κρεμμύδι, κομμένο σε ψιλά καρέ, 2 σκελίδες σκόρδου (ή όσο θέλουμε και μας αρέσει), ψιλοκομμένες, 20 ντοματίνια, κομμένα στη μέση, 2 - 3 κουτ. σούπας ελιές πράσινες σε κομμάτια (χωρίς το κουκούτσι), 2 κουτ. σούπας κάππαρη, ξαλμυρισμένη, περίπου 200 γρ. σαρδέλες συντηρημένες στο λάδι, καλά στραγγισμένες, φρεσκοτριμμένο πιπέρι
Για τα σπαγγέτι με ντοματίνια και σαρδέλες, βράζουμε τα σπαγγέτι, σύμφωνα με τις οδηγίες που αναγράφονται στη συσκευασία, και τα στραγγίζουμε, κρατώντας στην άκρη 1 φλιτζ. τσαγιού από το νερό όπου έβρασαν.Στην ίδια κατσαρόλα ζεσταίνουμε 40 ml ελαιόλαδο και σοτάρουμε σε μέτρια φωτιά το κρεμμύδι, για 2 - 3 λεπτά ίσα να μαλακώσει λίγο. Ρίχνουμε τις σκελίδες σκόρδου, τα ντοματίνια και συνεχίζουμε το σοτάρισμα για 1 - 2 λεπτά, ίσα να ζεσταθούν τα υλικά.Προσθέτουμε τα καλά στραγγισμένα ζυμαρικά και το νερό που κρατήσαμε και ανακατεύουμε για 1 - 2 λεπτά.Ρίχνουμε τις ελιές πράσινες, την κάππαρη και τις σαρδέλες. Ανακατεύουμε με προσοχή να μη διαλυθούν οι σαρδέλες, πασπαλίζουμε με χοντροτριμμένο πιπέρι και σερβίρουμε.
Ζυμαρικά,Ντομάτα,Σαρδέλα